Flått kan være bærere av borreliosebakterien, som kan gi sykdommen borreliose. Det vanligste symptomet på dette er et utslett som brer seg ut i en ring fra bittstedet i ukene etter bittet. Dette utslettet kalles erythema migrans.
Andre symptomer på borreliose kan være influensaliknende symptomer:
Trøtt- og slapphet
Feberfølelse
Vondt i muskler og ledd
Hodepine
Mistenker man borreliose bør man ta kontakt med lege for behandling. Det er standard med en antiobiotikakur ved det typiske utslettet. Ved flåttbitt er det estimert at ca 40% kan få et slikt utslett.
Ubehandlet kan borreliose over tid gi mer alvorlige symptomer, med påvirkning av nervesystem, ledd og andre organsystemer. Behandlingen av dette er en spesialistoppgave ivaretatt av nevrologer og infeksjonsmedisinere. Slike komplikasjer er heldigvis sjelden.
Det finnes ikke vaksine mot borreliose.